Pleštekės
Pleštekės, nimfalijos, nimfalidos (Nymphalidae) – dieninių drugių (Lepidoptera) šeima. Šiai didelei, virš 6000 rūšių turinčiai šeimai priklauso spalvingiausi Europos drugiai. Drugiai vidutinio dydžio ir stambūs, turintys įvairių spalvų margus sparnus. Antenos buožiškos. Priekinės kojos trumpos su neišsivysčiusiomis letenomis. Randami saulėtose miškų aikštelėse, pievose ir visur, kur gausu žiedų. Vikšrai tamsūs, apaugę šakotais spygliais. Pasaulyje yra apie 5000 rūšių, ypač gausu tropikuose. Europoje žinoma 217, Lietuvoje – 59 rūšys.